David Foster Wallace
David Foster Wallace (21. veebruar 1962 Ithaca, New Yorgi osariik – 12. september 2008 Claremont, California) oli USA kirjanik ja filosoof. Ta oli moraalifilosoof James D. Wallace'i poeg. Tema tuntuim teos on romaan "Infinite Jest" (1996). Eesti keeles on ilmunud valik jutustusi jutukogust "Brief Interviews with Hideous Men" (1999) pealkirjaga "Teatavate piiride poorsusest" (2019). Ta kannatas depressiooni all ja lõpetas elu enesetapuga.